થકવી નાખે એવી ગોવા રિવર મૅરથૉનમાં વેટરન ગ્રુપમાં હાફ મૅરથૉનમાં પહેલા આવનારાં મૂળ કચ્છનાં પત્રી ગામનાં કચ્છી વીસા ઓસવાળ જૈન જ્ઞાતિનાં શ્વેતાબહેને કહ્યું હતું કે ‘મૅરથૉન પૂરી થઈ અને હું પહેલાં હતી છતાં આયોજકોએ ભૂલથી અધવચ્ચે જ રેસ છોડી દેનારી મહિલાને ફર્સ્ટ જાહેર કરી હતી તથા મને સેકન્ડ જાહેર કરી હતી. જોકે પછી ભૂલ ધ્યાનમાં આવતાં તેમણે ફર્સ્ટ વિનર જાહેર કરી હતી. એ સાથે જ મૅરથૉનમાં મારી આ ત્રીજી જીત છે. આ અગાઉ હું મુંબઈમાં યોજાયેલી મૅરથૉનમાં વેટરન ગ્રુપમાં પણ બે વાર ભાગ લઈ ચૂકી છું, જેમાં બન્ને વાર બીજા નંબરે આવી હતી. ૨૦૧૦માં થયેલી મૅરથૉનમાં મેં બે કલાક અને દસ મિનિટમાં ૨૧ કિલોમીટરનું અંતર કાપ્યું હતું અને આ વર્ષે યોજાયેલી મૅરથૉનમાં એટલું જ અંતર મેં બે કલાક ૬ મિનિટ અને ૫૦ સેકન્ડમાં પૂરું કર્યું હતું. હવે આવતા વર્ષે જાન્યુઆરીમાં મુંબઈમાં થનારી મૅરથૉનમાં ભાગ લેવાની મારી તૈયારી ચાલુ થઈ છે.’